Gran Hotel Bali

Gran Hotel Bali on Espanjan Benidormissa sijaitseva neljän tähden pilvenpiirtäjähotelli, joka tunnetaan Euroopan korkeimpana hotellina. Se on 186 metriä korkea. Hotelli sijaitsee La Calan alueella noin 65 km Alicante-Elchen lentoasemalta itään ja 350 metrin päässä Ponienten uimarannalta. Hotelli tarjoaa laajat mukavuudet, kuten useita uima-altaita, kylpylän ja rannikkonäkymät. Hotellissa on 776 majoitukseen tarkoitettua huonetta, joista 764 on kahden hengen huoneita ja 12 sviittejä. Hotellissa on myös kokoustiloja, joissa on näytöt ja äänentoistolaitteet. Näistä suurimman, Crystal Palacen, kapasiteetti on 1000 henkilöä. Gran Hotel Bali rakennettiin vuosina 1988–2002 ja se avattiin melkein heti valmistumisen jälkeen. Rakennuksen suunnitteli arkkitehti Antonio Escario. Lähteet